“ฟิทช์” เผยธุรกิจโทรคมนาคมไทยปีนี้เผชิญแรงกดดันหลังรายได้ชะลอตัว
"ฟิทช์" เผยธุรกิจโทรคมนาคมไทยปีนี้เผชิญแรงกดดันจากรายได้ที่ชะลอตัว
20 ต.ค. 2559

ฟิทช์ เรทติ้งส์ ระบุว่า ธุรกิจโทรคมนาคมของไทยยังคงต้องเผชิญกับแรงกดดันในปีนี้ เนื่องจากอัตราการขยายตัวที่ชะลอตัวลงของรายได้ แรงกดดันที่มีต่อกำไรเบื้องต้น และข้อกำหนดเรื่องการลงทุนในระดับสูง
โดยอัตราการขยายตัวของรายได้จากบริการโมบาย์ดาต้ามีแนวโน้มว่า จะชะลอตัวลง ส่วนจำนวนผู้สมัครรับบริการข้อมูลเริ่มที่จะปรับตัวลงในช่วงครึ่งปีแรกของปีนี้ ภายหลังจากที่อัตราการใช้สมาร์ทโฟนเพิ่มสูงขึ้น
ทั้งนี้กำไรเบื้องต้นมีแนวโน้มว่าจะได้รับผลกระทบ เนื่องจากต้นทุนในการทำตลาดยังอยู่ในระดับสูงท่ามกลางการโปรโมทบริการ 4G ที่มีการดำเนินการมาอย่างต่อเนื่อง นอกจากนี้ การขยายเครือข่าย 4G อย่างต่อเนื่องก็จะเป็นปัจจัยที่ทำให้การลงทุนด้านทุนสูงขึ้น